Lee Marvin

Lee Marvin (New York, 1924ko otsailaren 19 – Tucson, 1987ko abuztuaren 29), Ameriketako Estatu Batuetako aktorea zen, Oscar sariaren irabazlea.

New Yorkeko aktoreak You're in the navy now (1951) Henry Hathawayren pelikularekin egin zuen debuta zineman, eta Gary Cooper eta Jane Greer aktoreekin egin zuen lan bertan. Film horrez gain beste hainbat burutu zituen, eta Jane Fondarekin La ingenua explosiva (1964) filmean egindako lanari esker gizonezko aktore onenaren Oscar saria irabazi zuen.

Lee Marvin aktorea 1924. urteko otsailaren 19an jaio zen New Yorken. Ikasle problematikoa eta diziplinarik gabekoa zen, eta horren ondorioz eskola guztietatik kanporatua izan zen. Bere jarrerarekin nekatuta, gurasoek AEBetako marineen taldean sartu zuten Marvin, eta Bigarren Mundu Gerran hartu zuen parte, Saipango gudan zauritu zutelarik. Beranduago, iturgin lanak egin zituen antzerki batean. Antzezlan bateko aktoreetako bat gaixorik zegoen egun batean, bere ordez jarri zen zuzendariak horrela eskatuta, eta lanbideaz maitemindu zen harrezkero Lee Marvin.

Interpretazioa ikasten hasi zen eta antzezlan txikietan hartu zuen parte. 50eko hamarkadan Broadwayn egin zuen debuta Marvinek eta telebistan lan egitea lortu zuen. Hollywooden egin zuen lehen filma You're in the navy now (1951) Henry Hathawayren pelikula izan zen, eta Gary Cooper eta Jane Greer aktoreekin egin zuen lan bertan.

Eight Iron Men (1952), Los sobornados (1953), El motin del Caine (1954), Salvaje (1954), Bad Day at Black Rock (1955), No seras un extraño (1955), El blues de Pete Kelly (1955), Sabado tragico (1955), Attack (1956), Seven Men From Now (1956), El arbol de la vida (1957) eta Ride Lonesome (1959) izan ziren 50eko hamarkadan egin zituen pelikula garrantzitsuenak.

60ko hamarkadan paper garrantzitsuagoak burutu zituen, "Mr. Squad" telesailarekin izan zuen arrakastari esker batez ere. 1957tik 1959ra egin zuen lan proiektu horretan. Hamarkada horretan Los comancheros (1961), El hombre que mató a Liberty Balance (1962), Donovan's Reef ("Irlandarraren Taberna", 1963), Codigo del hampa (1964), La ingenua explosiva (1964), El barco de los locos (1965), Los profesionales (1966), Los doce del patíbulo (1967), A quemarropa (1967), Infierno en el pacífico (1968) eta La leyenda de la ciudad sin nombre (1969) pelikula arrakastatsuetan hartu zuen parte Lee Marvinek.

Jane Fondarekin La ingenua explosiva (1964) filmean egindako lanari esker gizonezko aktore onenaren Oscar saria irabazi zuen New Yorkeko aktoreak. Gainera, Monte Walsh (1970), Carne viva (1972), El emperador del norte (1973), The Iceman Cometh (1974) eta Uno rojo: División de choque (1980) filmetan egin zuen lan 70eko hamarkadan. Hurrengo hamarkadan zineman jarraitu zuen, baina maila baxuagoko filmak burutu zituen. Delta Force (1986) izan zen Marvinen azken filma.

1987. urteko abuztuaren 29an zendu zen aktore ospetsua bat-bateko bihotzekoak emanda. 63 urte zituen Lee Marvinek.

Haren omenez sortu zuten Jim Jarmushek eta bere lagun batzuk "Lee Marvinen semeak" izeneko elkarte sekretu ironikoa.

 Filmografia 
Taula honetan ikus daitezke film bakoitzaren zuzendaria, enpresa ekoizlea eta beste izenburuak (gaztelaniaz, frantsesez):
UrteaFilmaZuzendariaEkoizleaIzenburuak (es,fr)1951Cave of OutlawsWilliam CastleUniversal Pictures1951You're in the Navy NowHenry Hathaway20th Century Studios1952Hong KongLewis R. FosterParamount Pictures1952Hangman's KnotRoy HugginsColumbia Pictures 1952Diplomatic CourierHenry Hathaway20th Century Studios 1952Eight Iron MenEdward Dmytryk --1952The Duel at Silver CreekDon Siegel -- 1952We're Not Married!Edmund Goulding20th Century Studios 1953The Stranger Wore a GunAndré de TothColumbia Pictures 1953The Wild OneLászló BenedekColumbia Pictures1953Down Among the Sheltering PalmsEdmund Goulding20th Century Studios1953Gun FuryRaoul WalshColumbia Pictures 1953SeminoleBudd BoetticherUniversal Pictures1953The Big HeatFritz LangColumbia Pictures 1953The Glory BrigadeRobert D. Webb20th Century Studios1954The Caine MutinyEdward DmytrykColumbia Pictures 1954The RaidHugo Fregonese --1954Gorilla at LargeHarmon Jones -- 1955Not as a StrangerStanley KramerStanley Kramer Productions 1955Shack Out on 101Edward Dein --1955Bad Day at Black RockJohn SturgesMetro-Goldwyn-Mayer 1955Violent SaturdayRichard Fleischer20th Century Studios 1955I Died a Thousand TimesStuart Heisler -- 1955A Life in the BalanceHarry Horner --1955Pete Kelly's BluesJack WebbMark VII Limited 1956Seven Men from NowBudd BoetticherBatjac Productions 1956Pillars of the SkyGeorge MarshallUniversal Pictures1956The RackArnold Laven -- 1956AttackRobert Aldrich -- 1957Raintree CountyEdward DmytrykMetro-Goldwyn-Mayer 1958The Missouri TravelerJerry Hopper --1961The ComancherosMichael Curtiz20th Century Studios 1962Walk on the Wild SideEdward DmytrykColumbia Pictures 1962The Man Who Shot Liberty ValanceJohn FordParamount Pictures1963Donovan's ReefJohn FordParamount Pictures1964The KillersDon Siegel -- 1965Cat BallouElliot SilversteinColumbia Pictures1965Ship of FoolsStanley KramerStanley Kramer Productions 1966The ProfessionalsRichard Brooks -- 1967Point BlankJohn BoormanMetro-Goldwyn-Mayer 1967Tonite Let's All Make Love in LondonPeter Whitehead --1967The Dirty DozenRobert AldrichMetro-Goldwyn-Mayer1968Sergeant RykerBuzz KulikUniversal Pictures1968Hell in the PacificJohn BoormanAmerican Broadcasting Company 1969Paint Your WagonJoshua LoganMalpaso Productions 1970Monte WalshWilliam A. FrakerCinema Center Films1972Prime CutMichael RitchieCinema Center Films 1972Pocket MoneyStuart Rosenberg -- 1973Emperor of the North PoleRobert Aldrich20th Century Studios 1973The Iceman ComethJohn Frankenheimer --1974The Spikes GangRichard FleischerUnited Artists Corporation 1974The KlansmanTerence Young -- 1976The Great Scout & Cathouse ThursdayDon TaylorAmerican International Pictures 1976Shout at the DevilPeter R. Hunt -- 1979Avalanche ExpressMark RobsonLorimar Television1980The Big Red OneSamuel FullerLorimar Television1980Death HuntPeter R. HuntOrange Sky Golden Harvest 1983Dog DayYves Boisset -- 1983Gorky ParkMichael Apted --1985The Dirty Dozen: Next MissionAndrew V. McLaglenMetro-Goldwyn-Mayer 1986The Delta ForceMenahem GolanHanna-Barbera

Kategoria:Newyorkarrak
Kategoria:Ameriketako Estatu Batuetako aktoreak
Kategoria:Gizonezko aktore onenaren Oscar sariaren irabazleak
Kategoria:Bigarren Mundu Gerrako Ameriketako Estatu Batuetako Marineen Gorputzeko pertsonala
Kategoria:Gaixotasun kardiobaskularrek hildakoak